b'\n_START_ARTICLE_\nAntti Soikkeli\n_START_PARAGRAPH_\nAntti Vilho Soikkeli (29. lokakuuta 1883 Kuopio \xe2\x80\x93 17. tammikuuta 1937 Kuopio) oli STPV:n listoilta ryhm\xc3\xa4n silloin vahvimmasta, Kuopion l\xc3\xa4\xc3\xa4nin l\xc3\xa4ntisest\xc3\xa4 vaalipiirist\xc3\xa4 valittu kansanedustaja vuosina 1924 \xe2\x80\x93 1927. H\xc3\xa4nen is\xc3\xa4ns\xc3\xa4 oli kuparisepp\xc3\xa4 Antti Soikkeli ja \xc3\xa4itins\xc3\xa4 Maria Partanen ja h\xc3\xa4n oli kahdesti aviossa. Ammatiltaan h\xc3\xa4n oli Osl. Ty\xc3\xb6kansan varastonhoitajana eduskuntaan valittaessa, mutta toiminut my\xc3\xb6s konepuusepp\xc3\xa4n\xc3\xa4 sek\xc3\xa4 jalkineteollisuudessa._NEWLINE_Antti Soikkeli sai moitteita STPV:n johdolta poissaoloista, juopottelusta - kieltolain aikana - ja vajavaisesta yhteydenpidosta \xc3\xa4\xc3\xa4nest\xc3\xa4jiin. Pahinta kritiikki\xc3\xa4 h\xc3\xa4n sai kuitenkin illegaaliselta SKP:n johdolta, joka v\xc3\xa4itti h\xc3\xa4nen sekaantuneen vekseliv\xc3\xa4\xc3\xa4renn\xc3\xb6kseen tai kavallukseen. Ryhm\xc3\xa4 erotti Soikkelin j\xc3\xa4senyydest\xc3\xa4\xc3\xa4n 1926 ryhm\xc3\xa4\xc3\xa4 vahingoittavan toiminnan takia.'